रोलिन' (एयर रेड व्हीकल)

"रोलिन' (एयर रेड व्हीकल)" अमेरिकी नू मेटल बैंड लिम्प बिज़किट के तीसरे स्टूडियो एल्बम चॉकलेट स्टारफ़िश एंड द हॉट डॉग फ़्लेवर्ड वॉटर से एक गाना है। इसे 5 सितंबर 2000 को माई जेनेरेशन के साथ प्रकाशित किया गया था। 

"रोलिन' (अर्बन असॉल्ट व्हीकल)" गाना का मूल रूप है। इसमें हिप हॉप कलाकार DMX, मेथड मैन और रेडमैन हैं तथा इसका उत्पादन स्विज़ बीट्ज़ ने किया था। यह चॉकलेट स्टारफ़िश एल्बम का दूसरा अंतिम गाना है। यह 2001 की फ़िल्म द फ़ास्ट एंड द फ़्यूरियस में भी शामिल है।

श्रेणी:2000 के सिंगल
श्रेणी:2000 के गाने
श्रेणी:लिम्प बिज़किट के गाने

 लेखन और रिकॉर्डिंग 

"रोलिन" को हिप हॉप कलाकार स्विज़ बीट्ज़ के साथ बनाया गया था। इसके पहले संस्करण का नाम "अर्बन असॉल्ट व्हीकल" है। फ़्रेड डर्स्ट और स्विज़ बीट्ज़ साथ में इस गाने को बनाए, और जब इसे बैंड को पेश किया गया था, शुरू में कुछ निराशा थी। बैंड को लगा था कि यह एक रॉक गाने के तौर से बहतर लगे गी, जिस कारण "एयर रेड व्हीकल" संस्करण को बनाया गया था। बाद में वेस बोर्लैंड ने कहा "हमें दोनों संस्करण इतने पसन्द आए, कि गाने के दो संस्करण बनें: एक हिप हॉप और एक रॉक संस्करण।"

 संगीत वीडियो 

संगीत वीडियो के शुरू में बेन स्टिलर और स्टीफ़न डोर्फ़ अपने बेंटले में माई जेनेरेशन को सुनते हुए द रॉक्सी होटल के सामने रोकते हैं, जहाँ फ़्रेड डर्स्ट एक बेंच पर बैठा होता है। स्टिलर डर्स्ट को एक वैले समझकर उसे अपनी गाड़ी की चाबियाँ दे देता है। वीडियो में फ़्रेड डर्स्ट पाँच लड़कियों के साथ एक कमरे में नाचते हुए भी दिखाई देता है। यह वीडियो ज़ूलैंडर नामक फ़िल्म के समय फ़िल्माया गया था, इसलिए स्टिलर शामिल है (डर्स्ट भी उस फ़िल्म में था)। वीडियो के कुछ भाग सितम्बर 2000 को न्यूयॉर्क नगर में वर्ल्ड ट्रेड सेंटर के दक्षिण टावर पर फ़िल्माए गए थें। बाक़ी वीडियो में डर्स्ट और उसके बैंड मैनहटन में बेंटले में घूमते हैं; ब्रेक डांसर मिस्टर विगल्स भी इस वीडियो में हैं।

इस वीडियो को 2001 MTV वीडियो संगीत पुरस्कार में सर्वश्रेष्ठ रॉक वीडियो का पुरस्कार दिया गया था। संयोग से, सिंतबर 11 के आक्रमण तथा वर्ल्ड ट्रेड सेंटर के विनाश से एक ही दिन पहले, 10 सितंबर 2001 को, लिम्प बिज़किट को न्यूयॉर्क और न्यू जर्सी के बंदरगाह प्राधिकरण से फल की डलिया और अपने वीडियो में ट्विन टावर्स को शामिल करने के लिए एक धन्यावाद पत्र मिला।

डर्स्ट ने वीडियो के बारे में कहा: "हमें लगा था कि हम हमारे बारे में दूसरों की सोचों का मज़ाक़ उड़ा रहे और उसे मान रहे थे। इसलिए हमने रोलिन''' के लिए वीडियो बनाया। हर जगह लाल टोपियाँ थीं, और शुरू में वेस के ग्रिल्स को तो देखो। लोगों को कैसे नहीं पता चला कि हम मज़ाक़ कर रहे थे? हमें इसे बहुत मज़ाक़िया लगा।"

2018 को, मेटल हैमर'' ने इस वीडियो को अपने "13 सर्वश्रेष्ठ नू मेटल वीडियो" की सूची में शामिल किया।